**মোহাম্মদ ইয়াসিন খান** (জন্ম: ১৬ সেপ্টেম্বর ১৯৯৪; **ইয়াসিন খান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১২–১৩ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ৪ মৌসুম অতিবাহিত করার পর পুনরায় শেখ রাসেলের সাথে চুক্তি স্বাক্ষর করেছেন, যেখানে তিনি ২৩ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব শেখ রাসেলে যোগদান করেছেন। 

২০১৪ সালে, ইয়াসিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৩টি গোল করেছেন।

দলগতভাবে, ইয়াসিন এপর্যন্ত ৫টি শিরোপা জয়লাভ করেছেন, যার মধ্যে ১টি শেখ রাসেলের হয়ে এবং ৪টি শেখ জামালের হয়ে জয়লাভ করেছেন।

প্রারম্ভিক জীবন
---------------

মোহাম্মদ ইয়াসিন খান ১৯৯৪ সালের ১৬ই সেপ্টেম্বর তারিখে বাংলাদেশের বরিশালে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ইয়াসিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০১৪ সালের ২৪শে অক্টোবর তারিখে, মাত্র ২০ বছর ১ মাস ৯ দিন বয়সে, ইয়াসিন শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে রক্ষণভাগের খেলোয়াড় তপু বর্মনের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র করেছিল। বাংলাদেশের হয়ে অভিষেকের বছরে ইয়াসিন সর্বমোট ২ ম্যাচে অংশগ্রহণ করেছেন। পরবর্তী বছরের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। এছাড়াও, জাতীয় দলের হয়ে অভিষেকের ১ বছর ২ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান
----------

### আন্তর্জাতিক

*২৪ মার্চ ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৪ | ৩ | ০ |
| ২০১৫ | ১৩ | ০ |
| ২০১৬ | ২ | ১ |
| ২০১৯ | ৯ | ২ |
| ২০২০ | ৪ | ০ |
| ২০২১ | ১ | ০ |
| সর্বমোট | ৩২ | ৩ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৮ জানুয়ারি ২০১৬ | শামসুল হুদা স্টেডিয়াম, যশোর, বাংলাদেশ |  শ্রীলঙ্কা | **২**–১ | ৪–২ | ২০১৬ বঙ্গবন্ধু গোল্ডকাপ |  |
| ২ | ৩ অক্টোবর ২০১৯ | বঙ্গবন্ধু জাতীয় স্টেডিয়াম, ঢাকা, বাংলাদেশ |  ভুটান | **১**–০ | ২–০ | প্রীতি ম্যাচ |  |
| ৩ | **২**–০ |  |
|

তথ্যসূত্র
---------

1. ↑  "Yeasin Khan"। Eurosport। সংগ্রহের তারিখ ২ অক্টোবর ২০১৪। /
2. ↑  "Bangladesh beat Sri Lanka 4-2 to launch their Bangabandhu Gold Cup campaign in style"। *বিডিনিউজ টোয়েন্টিফোর ডটকম*। ৮ জানুয়ারি ২০১৬। সংগ্রহের তারিখ ১৩ মার্চ ২০২১।

বহিঃসংযোগ
---------

* সকারওয়েতে ইয়াসিন খান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ইয়াসিন খান (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ইয়াসিন খান (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ইয়াসিন খান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ইয়াসিন খান (ইংরেজি) উইকিউপাত্তে এটি সম্পাদনা করুন

| * দে
* স
শেখ রাসেল ক্রীড়া চক্র  – বর্তমান দল |
| --- |
| 
* ১ রানা
* ২ মনির
* ২ আবিদ
* ৪ ইয়াসিন
* ৫ শওকত
* ৬ জামাল (অধি:)
* ৭ খালেকুজ্জামান
* ৮ ব্রোসু
* ৯ হেমন্ত
* ১০ মাপুকু
* ১২ জুয়েল
* ১৩ সুজন
* ১৪ মারুফ
* ১৬ সোহেল
* ১৮ সালিম
* ১৯ ইব্রাহিম
* ২১ মাহি
* ২২ সারোয়ার
* ২৩ মনির
* ২৪ দীপক
* ২৬ রবিউল
* ২৮ ইব্রাহিম
* ৩০ রঘু
* ৯০ উদোহ
* ৯১ তালিপভ
* ৯৯ উচ্ছ্বাস
* ম্যানেজার: মিন্টু

 |